Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 967/12/5511	Žilina, 8.4.2013
EEČ : 2-43-155-2013

U Z N E S E N I E

Trestná vec:	obvinený XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konateľ spoločnosti XXXXX od bližšie nezisteného času do XXXXX zakúpil, ocenila v predajni XXXXX ponúkal na predaj tovar, 6 kusov tričiek rôznych farieb s reprodukciou ochrannej známky XXXXX, ktorej majteľom je spoločnosť XXXXX, a 135 párov obuvi rôznych veľkostí a farieb s reprodukciou ochrannej známky XXXXX, ktorých majiteľom je spoločnosť XXXXX, čím uviedol do obehu tovar neoprávnene označený označením zhodným alebo zameniteľným s ochrannou známkou, ku ktorej právo používať ju patrí inému a predmetnou obuvou neoprávnene zasiahol do práv k dizajnu a týmto svojím konaním spôsobil poškodeným spoločnostiam škodu vo výške XXXXX,- €,

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený pracovník finančnej správy KÚFS Bratislava uznesením sp. zn. ČVS:KÚFS-19/7025-SV-2013 zo dňa 15.02.2013 vzniesol obvinenie podľa § 206 ods. 1 Tr. por. XXXXX z prečinu porušovania práv k ochrannej známke, označeniu pôvodu výrobku a obchodnému menu podľa § 281 odsek 1 Tr. zák. a prečinu porušovania priemyselných práv podľa § 282 ods. 1 Tr. zák. na tom skutkovom základe, ako je uvedený vo výrokovej časti tohto uznesenia. 

Vzhľadom na priznanie sa obvineného k podstate skutku, súhlas obvineného s podmienečným zastavením trestného stíhania, ako aj na trestnú sadzbu za takýto trestný čin, ustanovenú zákonom účinným v čase spáchania skutku, som sa zvažoval ako konečné rozhodnutie v rámci prípravného konania aj podmienečné zastavenie trestného stíhania. 

Podmienkou pre rozhodnutie o podmienečnom zastavení trestného stíhania, vyplývajúcou z § 216 ods. 1 písm. a) Trestného poriadku, je vyhlásenie obvineného, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, pričom sa nevyžaduje priznanie sa k trestnoprávnej kvalifikácii skutku ako konkrétneho trestného činu, tj. uznanie viny, ale priznanie sa k podstate stíhaného skutku. 

V danom prípade bola splnená podmienka priznania sa obvineného, ktorý sa k podstate skutku priznal, pričom pravdivosti jeho priznania nasvedčuje obsah ostatných dôkazov zabezpečených v priebehu vyšetrovania tak, ako sú obsiahnuté v spisovom materiále. 

Poškodené spoločnosti si neuplatnili v trestnom konaní nárok na náhradu škody. 

	Z listinných dôkazov, zabezpečených v priebehu prípravného konania vypovedajúcich o osobe páchateľov vyplýva, že obvinený doposiaľ nebol súdne trestaný, nebol voči nemu schválený zmier ani podmienečne zastavené trestné stíhanie, neboli zistené ani žiadne iné závady v správaní obvineného, ktoré by vylučovali podmienečné zastavenie trestného stíhania.

	Skúšobná doba začína plynúť dňom právoplatnosti tohto uznesenia. 

	Vzhľadom na vyššie uvedené skutočnosti som preto rozhodol tak, ako je uvedené vo výrokovej časti tohto uznesenia.

Obvineného zároveň upozorňujem, že podľa § 217 ods. 1 Tr. por. v priebehu skúšobnej doby bude viesť riadny život, prokurátor rozhodne, že sa  osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor